eelnõu
NARVA  LINNAVOLIKOGU

OTSUS

Narva







                       05.2016.a nr  

Vaivara vallas Tõrvajõe külas ja Kudrukülas 

asuvate reformimata maade Narva linna 

munitsipaalomandisse taotlemine
1. Asjaolud ja menetluse käik 

Vastavalt Narva linnapiirkonna jätkusuutliku arengu strateegiale aastani 2025, planeerib Narva Linnavalitsus lähiaastatel (2016-2018) rajada jalg- ja jalgrattateede võrgustikku, mis soodustaks jalakäijate ja jalgratturite ohutut ja mugavamat liiklemist Vaivara valla ning Narva ja Narva-Jõesuu linnade vahel. „Mnt 91 Narva-Narva-Jõesuu-Hiiemetsa km 6,87-11,57 jalgratta- ja jalgtee eskiisprojekti“ (töö nr VP15014) raames koostatud jalgratta- ja jalgtee lahendused on kooskõlas Vaivara Vallavolikogu 26.08.2010 määrusega nr 11 kehtestatud Vaivara valla üldplaneeringu ja Narva Linnavolikogu 24.01.2013 otsusega nr 3 kehtestatud Narva linna üldplaneeringu lahendusega.

Kuna nimetatud teede ehitamisega tegeleb Narva linn koostöös Maanteeametiga sh Vaivara valla territooriumil, sooviks Narva linn kergliiklusteede rajamiseks taotleda 4 maaüksust ligikaudse pindaladega 1050 m2, 2950 m2, 100 m2 ja 470 m2 riigimaantee Narva-Narva-Jõesuu-Hiiemetsa kõrval (munitsipaalomandisse taotletava maa asukoha skeemid lisatud) Narva linna munitsipaalomandisse maareformi seaduse § 28 lõike 2 alusel.

Ülalmainitud maade Narva linna munitsipaalomandisse andmise kohta on Narva Linnavalitsus saatnud Vaivara Vallavalitsusele arvamuse väljaselgitamiseks 13.05.2016.a kirja nr 1.10/2166.
Lähtudes Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 lõikest 1 tuleks võtta vastu otsus Vaivara vallas riigimaantee Narva-Narva-Jõesuu-Hiiemetsa - kõrval asuvate reformimata maade ligikaudse pindaladega 1050 m2 (lisa1), 2950 m2 (lisa 2), 100 m2 (lisa 3) ja 470 m2 (lisa 4) Narva linna munitsipaalomandisse andmise kohta.
2. Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta maareformi seaduse paragrahvis 28 nimetatud maa.

2.2 Maareformi seaduse § 28 lõige 2 kohaselt antakse munitsipaalomandisse maad, mis on vajalik kohaliku omavalitsusüksuse ülesannete täitmiseks ja arenguks.


2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes  maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust, Narva Linnavolikogu 26.09.2007 määrusega nr 36 kinnitatud Narva linna arengukavast aastaseks 2008-2019.
3. Otsus

Taotleda Narva linna munitsipaalomandisse Vaivara vallas asuvatest reformimata maadest  järgmised krundid: 
3.1 Tõrvajõe külas,  katastriüksuste Männiku (85101:003:0365), 91 Narva-Narva-Jõesuu-Hiiemetsa tee ( 85101:003:0336) ja Aasa (85101:003:0366) vahel asuv krunt  ligikaudse pindalaga 1050 m2 (lisa1); 

3.2 Kudrukülas, katastriüksuse 91 Narva-Narva-Jõesuu-Hiiemetsa tee ( 85101:003:0336) kõrval asuv  krunt  ligikaudse pindalaga 2 950 m2 (lisa 2);
3.3 Kudrukülas, katastriüksuste Alandi tee (85101:003:0926), 91 Narva-Narva-Jõesuu-Hiiemetsa tee (85101:003:0336) ja Motelli (85101:001:0623) vahel asuv krunt  ligikaudse pindalaga 100 m2 (lisa 3); 
3.4 Kudrukülas,  katastriüksuste 91 Narva-Narva-Jõesuu-Hiiemetsa tee (85101:003:0336) ja Alandi tee (85101:003:0926) vahel asuv krunt  ligikaudse pindalaga  470 m2 (lisa 4).
4. Rakendussätted

4.1 Linnavalitsusel esitada keskkonnaministrile eelmainitud maaüksuste munitsipaliseerimiseks taotlused koos kõigi vajalike lisamaterjalidega.

4.2 Keskkonnaministri jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

